# 3.1. Algunha vez destripaches un texto?

## Glosario

## Parlamento

Definición:

  Cada unha das intervencións dun actor ou actriz.

Exemplo:

  A obra rematou cun longo parlamento da protagonista.

## Liña temporal

Definición:

  Secuencia cronolóxica dos acontecementos.

Exemplo:

A obra segue unha liña temporal lóxica.

## Pretérito

Definición:

  Pasado, que expresa unha acción que ocorreu antes.

Exemplo:

  O verbo "fixen" está en pretérito.

# Chuvia teatreira

Despois de ler unhas liñas de Os vellos non deben de namorarse chegou a hora de que penses en todos os elementos que compoñen este texto teatral. Serás quen de facer unha lista con eles no teu diario de aprendizaxe?

# Encaixamos as pezas!

Imos ver máis polo miúdo as características que podes atopar dentro dun texto teatral.

## Texto primario (os diálogos)

Número de parlamentos de cada personaxe.

Extensión dos parlamentos de cada personaxe.

## Texto secundario (as acotacións)

Que información mostra? (tempo, espazo, personaxes, decoración, etc)

## Personaxes

Personaxes principais.

Personaxes secundarios.

## Espazo

Espazos abertos (bosque, praia...).

Espazos pechados (casa, biblioteca...).

Espazos reais (Vigo, unha aldea...).

Espazos imaxinarios (unha cidade que non existe, Narnia...).

## Tempo

Ademais de ter en conta as estacións, meses ou partes do día en que se desenvolve a acción, tamén hai que prestar atención á liña temporal do discurso.

Pasado: uso de verbos en pretérito, adverbios como ''onte'' etc.

Presente.

Futuro: uso de tempos en futuro, adverbios como ''mañá'', etc.

# Colle a túa lupa!

Chegou o momento de que collas a túa lupa e comeces a analizar se o texto dramático de Os vellos non deben de namorarse ten todos os elementos anteriores. Para iso, escolle unha das páxinas que xa liches e completa no teu caderno.

## Opción 1

- Cales son o texto primario e o texto secundario?

## Opción 2

Cales son o espazo, o tempo e os personaxes?

## Opción 3

Cales son o texto primario, o secundario, o tempo, o espazo e os personaxes?

Adiante!

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)